SET ปิดเช้าลบ 6 จุด แรงขายกลุ่ม “โรงไฟฟ้า-อิเล็กฯ” กดดัน
SET ปิดเช้าลบ 6 จุด เซ่นแรงขายกลุ่มโรงไฟฟ้า-อิเล็กทรอนิกส์กดดัน แนะจับตาตัวเลขเงินเฟ้อสหรัฐคืนนี้ แนวโน้มช่วงบ่ายแกว่งไซด์เวย์ ให้แนวรับ 1,657 จุด แนวต้าน 1,670 จุด
SET ปิดเช้าลบ 6 จุด เซ่นแรงขายกลุ่มโรงไฟฟ้า-อิเล็กทรอนิกส์กดดัน แนะจับตาตัวเลขเงินเฟ้อสหรัฐคืนนี้ แนวโน้มช่วงบ่ายแกว่งไซด์เวย์ ให้แนวรับ 1,657 จุด แนวต้าน 1,670 จุด
14 ก.พ. 2566

นายณรงค์เดช จันทรไพศาล ผู้ช่วยผู้อำนวยการ ฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้านี้แกว่งไซด์เวย์ออกด้านข้าง โดยมีแรงขายหุ้น GUNKUL และ DELTA ถ่วงตลาดพอสมควร แต่ภาพโดยรวมไม่ได้บวกหรือลบมากนัก
สำหรับประเด็นของ GUNKUL นักลงทุนกังวลผลประกอบการไตรมาส 4/65 จะออกมาต่ำกว่าคาด และกรณีศาลปกครองจังหวัดนครราชสีมาพิพากษาเพิกถอนโฉนดที่ดินจำนวน 32 แปลง ซึ่งเป็นส่วนหนึ่งของพื้นที่ตั้งโครงการวายุวินด์ฟาร์มจะส่งผลทำให้รายได้ลดลง ส่วน DELTA มาจากแรงเก็งกำไรน้อยลง
โดยแนวโน้มช่วงบ่าย คาดตลาดยังคงแกว่งตัวไซด์เวย์ในกรอบแคบๆ ระหว่างรอติตดามตัวเลขเงินเฟ้อสหรัฐคืนนี้ ให้แนวรับที่ 1,657 จุด แนวต้านที่ 1,670 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
GUNKUL มูลค่าการซื้อขาย 3,963.93 ล้านบาท ปิดที่ 4.36 บาท ลดลง 0.40 บาท
DELTA มูลค่าการซื้อขาย 1,991.51 ล้านบาท ปิดที่ 884.00 บาท ลดลง 18.00 บาท
PTTGC มูลค่าการซื้อขาย 1,823.42 ล้านบาท ปิดที่ 51.00 บาท เพิ่มขึ้น 0.50 บาท
PTT มูลค่าการซื้อขาย 1,517.59 ล้านบาท ปิดที่ 32.50 บาท เพิ่มขึ้น 0.25 บาท
JMT มูลค่าการซื้อขาย 1,305.71 ล้านบาท ปิดที่ 51.50 บาท เพิ่มขึ้น 2.00 บาท